d)- Adeg : yesɛa azal d ameqqran deg wungal seg-s i d-yeslalay unaggal aṭas n lemɛani, amkan deg wungal yettili-d d uḥbis (daxel n uxxam, deg teẓgi,.) amkan yettiwsiɛ, deg i d-yettban anda i teḍra teḥkayt d wanda i ttidiren yiwudam akken i d-yenna Muḥend Ali Salhi: "D adeg i d-yemmalen anda tḍerru tigawin.D netta daɣen i d-yeskane, deg waṭas n tegnatin, amek iga uwadem. Yettili-d wannecta-agi s uglam n wadeg ( ismawen d lewṣayef n yimukan ) anda tḍerru teḥkayt. Ma deg wungal, yesɛa wadeg azal d ameqqran. Yettban-d wazal-agi ( deg wungal neɣ deg tewsit n tsiwelt nniḏẹ n ) deg kraḍ n temsal-agi :ḍ anda tḍerru teḥkayt ? Amek i d-yettunefk wadeg di teḥkayt ? Acimi i yefren umaru ad d-yebnu adeg, deg wungal-is,akken i t-id-yefka ( mačči akken niḍen ) ? Tiririyin ɣef isteqsiyen-agi, ad d-wehlen ɣef tuddsa d tesnekta n teḥkayt akken ad d-slalent assaɣen i izemren ad ilin gar uḍris n tsiwelt akk d tilawt."2 Adeg ihi yesɛa assaɣ d yineḍruyen d tilawt i ttidiren yimezdaɣ n tmetti taqbylit.